text: Judit Neddermann es despulla com mai a "Nua"
  Judit Neddermann a l'estudi d''El món a RAC1'
  La cantant de Vilassar de Mar ens presenta el seu tercer disc en solitari. Es titula "Nua", conté 10 cançons en català, dues en castellà i una en portuguès on la cantant es despulla emocionalment, i una portada on ho fa físicament.
  Sembla que a les dones se'ns pugui jutjar constantment
  Neddermann lamenta les crítiques rebudes per la portada i diu que la fotografia, en el fons, és una reivindicació feminista. Pel que fa a la vaga de dones i al dia internacional de les dones, la cantant assegura que gairebé sempre la condiciona el fet de ser dona, que les dones al món de la música no ho tenen gens fàcil i als que acusen de pesades a les que aixequen la veu els diu: "Si som pesades és perquè tenim motius per ser-ho".
  Amaia i Alfred m'han fet una promoció impagable
  El representants d'Espanya a Eurovisió han anat explicant que la música de Judit Neddermann és una de les coses que els va unir sentimentalment. La cantant de Vilassar afirma que va guanyar 400 seguidors de cop a Instagram després de penjar una fotografia amb els concursants d'O.T.